**Molėtų rajono savivaldybės taryba**

**SPRENDIMAS**

**DĖL BIUDŽETINĖS ĮSTAIGOS MOLĖTŲ ugniagesių tarnybos LIKVIDAVIMO**

2023 m. rugsėjo    d. Nr. B1-

Molėtai

**Projektas**

Vadovaudamasi Lietuvos Respublikos civilinio kodekso 2.95 straipsnio 1 dalimi, 2.106 straipsnio 1 punktu, 2.108 straipsnio 1 dalimi, Lietuvos Respublikos vietos savivaldos įstatymo 15 straipsnio 2 dalies 16 punktu, Lietuvos Respublikos biudžetinių įstaigų įstatymo 4 straipsnio 3 dalies 4, 6 punktais, 15 straipsnio 2, 3 dalimis, atsižvelgdama į Molėtų rajono savivaldybės tarybos 2023 m. rugsėjo 7 d. sprendimą Nr. B1-194 „Dėl Molėtų rajono savivaldybės dalyvavimo bandomajame modelyje „Bendra priešgaisrinės saugos užtikrinimo sistema – kokybiška ir patikima pagalba nelaimės atveju“, pritarimo jungtinės veiklos sutarties sudarymui ir įgaliojimų suteikimo” ir 2023 m. rugsėjo 12 d. jungtinės veiklos sutartį Nr. 1S-186/A14-341, kurią sudarė Lietuvos Respublikos vidaus reikalų ministerija**,** Molėtų rajono savivaldybė ir Priešgaisrinės apsaugos ir gelbėjimo departamentas prie Vidaus reikalų ministerijos,

Molėtų rajono savivaldybės taryba n u s p r e n d ž i a:

1. Nutraukti iš savivaldybės biudžeto išlaikomos biudžetinės įstaigos Molėtų rajono ugniagesių tarnybos, buveinės adresas: Molėtai, LT-33111, Statybininkų g. 8, juridinio asmens kodas 167597190, duomenys apie įstaigą kaupiami ir saugomi Juridinių asmenų registre nuo 1998 m. sausio 16 d., veiklą ir ją likviduoti.

2. Skirti Molėtų rajono ugniagesių tarnybos likvidatoriumi Molėtų rajono ugniagesių tarnybos vyriausiąją finansininkę Irutę Žvinienę ir nustatyti 744,0 (septyni šimtai keturiasdešimt keturių) Eur dydžio mėnesinę algą.

3. Pavesti Molėtų rajono ugniagesių tarnybos likvidatoriui atlikti veiksmus, numatytus Lietuvos Respublikos biudžetinių įstaigų įstatymo 15 straipsnyje ir 16 straipsnio 2 dalyje.

4. Nustatyti Molėtų rajono ugniagesių tarnybos likvidavimo datą – 2023 m. lapkričio 30 d.

5. Pavesti Molėtų rajono savivaldybės administracijos direktoriui kontroliuoti šio sprendimo įgyvendinimą.

Šis sprendimas gali būti skundžiamas Molėtų rajono savivaldybės tarybai (Vilniaus g. 44, 33140 Molėtai) Lietuvos Respublikos viešojo administravimo įstatymo nustatyta tvarka arba Lietuvos administracinių ginčų komisijos Panevėžio apygardos skyriui (Respublikos g. 62, 35158 Panevėžys) Lietuvos Respublikos ikiteisminio administracinių ginčų nagrinėjimo tvarkos įstatymo nustatyta tvarka arba Regionų apygardos administracinio teismo Panevėžio rūmams (Respublikos g. 62, 35158 Panevėžys) Lietuvos Respublikos administracinių bylų teisenos įstatymo nustatyta tvarka per vieną mėnesį nuo jo paskelbimo arba įteikimo suinteresuotai šaliai dienos.

Savivaldybės meras